
25. sjednice Vijeća Gradske četvrti Trešnjevka - jug održane 15. travnja 2019. (ponedjeljak) u Područnom uredu Trešnjevka, Park Stara Trešnjevka 2, dvorana 314/II, s početkom u 17:00 sati

NAZOČNI IZABRANI ČLANOVI VIJEĆA:
Tomislav Branđolica, Marija Brkljačić, Dominik Gluhinić, mr. sc. Denis Hrestak dipl. ing. el., Goran Katavić, Nenad Klapčić, mr. sc. Ankica Kosovec – Krželj dipl. ing. el., Draženko Kožul, Davor Laura, Nenad Ljubić, mr. sc. Tomislav Madžar, Ivan Magić, Darko Mrzlečki, Mirna Obradović, mr. sc. Alexei Puninski dipl. oec., Danijel Samaržija, Mato Vranješević i Jasmina Zuber Majerić dipl. ing.

Odsutni članovi Vijeća:
Saša Stipić dipl. iur.

OSTALI NAZOČNI: 
1. Ljiljana Suzić – predsjednica VMO Gajevo
2. Sadik Hajdarević – predsjednik VMO Knežija
3. Nikola Fabrio – predsjednik VMO Vrbani
4. Đurđa Čulig – potpredsjednica VMO Prečko
5. Marijana Hrestak – voditeljica Područnog odsjeka Trešnjevka-jug
6. Božidarka Ciglar - viša stručna suradnica

Predsjednica pozdravlja prisutne članove Vijeća i goste, konstatira da sjednici prisustvuje 16 od 19 članova Vijeća Gradske četvrti Trešnjevka – jug te otvara 25. sjednicu Vijeća.

Predsjednica predlaže prihvaćanje zapisnika 24. sjednice Vijeća Gradske četvrti Trešnjevka – jug.
Vijeće jednoglasno prihvaća tekst zapisnika 24. sjednice Vijeća, održane 11. ožujka 2019..
Predsjednica predlaže da se članovi Vijeća izjasne o svim predloženim točkama dnevnog reda ukoliko ima prijedloga o izostavljanu pojedine točke dnevnog reda ili da se izmjeni njihov redoslijed.
Nema prijedloga za izostavljanje točaka dnevnog reda.
Predsjednica predlaže da se članovi Vijeća izjasne ukoliko ima prijedloga za dopunu predloženog dnevnog reda.
Član Vijeća Goran Katavić predlaže dodatnu točku dnevnog reda:
· Bazne stanice i uvođenje 5G tehnologije.
Vijeće jednoglasno prihvaća ovaj prijedlog za dopunu dnevnog reda.
Predsjednica predlaže da se članovi Vijeća izjasne ukoliko ima još prijedloga za dopunu dnevnog reda.
Nema novih prijedloga za dopunu dnevnog reda.
Predsjednica predlaže da točka „Bazne stanice i uvođenje 5G tehnologije“ bude11. točka dnevnog reda, a dosadašnja točka 11. postaje točka 12. dnevnog reda.
Vijeće jednoglasno prihvaća predloženi redoslijed točka dnevnog reda.
Vijeće jednoglasno prihvaća dopunjeni dnevni red koji glasi:

DNEVNI RED

1. Dom zdravlja Zagreb Zapad – zdravstvena stanica Vrbani, društveni dom i knjižnica - izrada programa za provedbu javnog natječaja za idejno rješenje
2. Rekonstrukcija Vrisničke ulice
3. Inicijativa za gradnju street workout parka u Parku Emila Cossetta
4. Promjena naziva tramvajskog stajališta „Jarun“ po prijedlogu člana Vijeća Mate Vranješevića
5. Prijedlog nove regulacije prometa
a) Uspostava uzdužnog parkiranja uz istočni rub kolnika u ulici Srednjaci sjeverno od križanja s Ulicom majstora Radonje
b) Dopuna horizontalne i vertikalne signalizacije u Kikićevoj ulici i Ulici Vladimira Filakovca
c) Ukidanje taxi stajališta zbog formiranja trake za desno skretanje u Ulici Blaža Trogiranina
d) Prijedlog nove lokacije taxi stajališta
6. Zahtjevi za izmjenu i dopunu Urbanističkog plana uređenja Petrine – Županići
7. Inicijativa za izmjenu i dopunu Statuta Grada Zagreba
8. Mogućnost raspolaganja zemljištem k.č.br. 6138/3 i 6138/4 obje k.o. Vrapče – očitovanje o strategijskom interesu
9. Zakup zemljišta:
a) dio k.č.br. 5517/1 k.o. Rudeš – Rikardo Martinis
b) dio k.č.br. 6320/1 k.o. Vrapče - Zdenka Galinec
10. Zaključak o davanju mišljenja na materijale dostavljene temeljem članka 86. stavak 1. Statuta Grada Zagreba:
a) Ukidanje statusa javnog dobra u općoj uporabi (na 1/3 dijela zemljišta oznake z.k.č.br. 6162/13 k.o. Vrapče Novo, cesta Jarnovićeva, površine 3 m2, upisane u z.k.ul. 6218 k.o. Vrapče Novo kao vlasništvo Grada Zagreba)Pitanja, prijedlozi i obavijesti
b) Procjena ugroženosti od požara i tehnološke eksplozije za područje Grada Zagreba
c) Odluka o agrotehničkim mjerama i mjerama za uređivanje i održavanje poljoprivrednih rudina
d) Odluka o utvrđivanju lokacija za kupanje i trajanja kupališne sezone u 2019.
e) Odluka o povjeravanju obavljanja komunalne djelatnosti usluge javnih tržnica na malo na području Grada Zagreba
f) Prihvaćanje Sporazuma o partnerstvu u provedbi projekta „Priprema analiza, studija, projektno-tehničke i ostale potrebne dokumentacije za projekt izgradnje nacionalne dječje bolnice u Zagrebu“ u okviru Poziva za iskaz interesa za dodjelu bespovratnih sredstava iz Prioritetne osi 10 - Tehnička pomoć Operativnog programa „Konkurentnost i kohezija 2014.-2020.“ za sufinanciranje aktivnosti pripreme strateškog projekta, referentna oznaka: KK.10.1.3.02
g) Prihvaćanje Dodatka Ugovora o nabavi spremnika za odvojeno prikupljanje otpada (Reg.broj. 2019-000604)
11. Bazne stanice i uvođenje 5G tehnologije
12. Pitanja, prijedlozi i obavijesti

Ad. 1. Dom zdravlja Zagreb Zapad – zdravstvena stanica Vrbani, društveni dom i knjižnica - izrada programa za provedbu javnog natječaja za idejno rješenje
Članovi Vijeća su primili materijal uz poziv.
Predsjednica uvodno obrazlaže predmetnu točku dnevnog reda te otvara raspravu 
Bez rasprave Vijeće uz 13 glasova ZA i 3 SUZDRŽANA donosi 
Z A K LJ U Č A K
o davanju očitovanja o prijedlogu projektnog zadatka za izradu programa za provedbu javnog natječaja za idejno rješenje
1. Vijeće je zaprimilo je dopis Zavoda za prostorno uređenje Grada Zagreba vezano uz izgradnju Doma zdravlja Zagreb – Zdravstvena stanica Vrbani, društvenog doma i knjižnice Vrbani kojim se traži očitovanje o prijedlogu projektnog zadatka za izradu programa za provedbu javnog natječaja za idejno rješenje..
2. Vijeće prihvaća očitovanje Vijeća Mjesnog odbora Vrbani dano u zaključku KLASA: 026-02/19-002/771, URBROJ: 251-06-11-1506-19-4 od 11. travnja 2019. koji je prilog ovog zaključka, osobito iz razloga povećanja broja stanovništva u odnosu na posljednji popis iz 2011. godine i potrebe dovršetka novih naselja u dijelu koji zadovoljava potrebe stanovnika na području društvene namjene, kulture i javnog zdravstva.
3. Ovaj se zaključak dostavlja Zavodu za prostorno uređenje Grada Zagreba, Gradskom uredu za prostorno uređenje, izgradnju Grada, graditeljstvo, komunalne poslove i promet te Gradskom uredu za mjesnu samoupravu.

ZAKLJUČAK
o davanju očitovanja
1. Vijeće Mjesnog odbora Vrbani zaprimilo je dopis Zavoda za prostorno uređenje Grada Zagreba vezano uz izgradnju Doma zdravlja Zagreb – Zdravstvena stanica Vrbani, društvenog doma i knjižnice Vrbani kojim se traži očitovanje o projektnom zadatku za izradu programa za provedbu javnog natječaja za idejno rješenje.
2. Vijeće prihvaća i pozitivnim ocjenjuje dopis i napore Zavoda za prostorno uređenje Grada Zagreba.
3. Vijeće ostaje pri zahtjevu da se u idejnom projektu u sastavu Društvenog doma uz sve druge nabrojane prostorije, izgradi i multifunkcionalna dvorana s pozornicom (mogućnost da se povremeno pregradi u više manjih dvorana) od 400 m2 sa 300 sjedećih mjesta koja bi ujedno bila i kino dvorana (s tehnikom) s odvojenim prostorom za uvježbavanje od 70 m2. Potrebna visina dvorane je navedenih 8 metara. Inicijativa za gradnju Društvenog doma Vrbani je nastala upravo iz potrebe da se osigura velika dvorana za održavanje kulturno-umjetničkih sadržaja, tribina i ostalih aktivnosti u interakciji s građanima.
4. Projektni zadatak treba navesti sve tražene sadržaje, a kako će oni biti organizirani unutar građevine, suglasni smo da se prepusti natjecateljima za izradu idejnog rješenja poštujući ograničenja i parametre iz važeće prostorno planske dokumentacije.
5. Vijeće prihvaća, uz poštivanje prethodnog zahtjeva, sve navedeno u dopisu iz točke 1. ovog zaključka, a to znači sljedeće:
Objekt se sastoji od tri funkcionalne cjeline koje imaju poseban ulaz:
a) Društveni dom
b) Dom zdravlja Zagreb- zapad – zdravstvena stanica Vrbani
c) Knjižnica Vrbani u sastavu Knjižnica grada Zagreba -  u jednoj etaži
· Predmetni objekt na temelju obveza iz prostorno planske dokumentacije UPU-a Vrbani III treba imati sklonište za 300 osoba i podzemnu garažu. Podrazumijeva se da se tu izgrade prostori tehničke zaštite i energetskog pogona;
· Društveni dom ima sve sadržaje navedene u dopisu koji zajedno imaju površinu od 664 m2, što s dodatkom za komunikacije: hodnici, stubišta i dizalo od predvidivih 35% ili 232 m2, a što ukupno iznosi 896,4 m2;
· Knjižnica Vrbani ima sve sadržaje i površine navedene u dopisu Knjižnice grada Zagreba tj. Gradskog ureda za kulturu u površini 420 m2 s dodatkom od 35% za komunikacije u površini 147 m2, a što ukupno iznosi 567 m2.
· Dom zdravlja Zagreb-zapad – Zdravstvena stanica Vrbani i Gradski ured za zdravstvo je dostavilo Zavodu za prostorno uređenje Grada Zagreba projektni zadatak o čijim točnim površinama nemamo saznanja.
6. Zaključak dostaviti Zavodu za prostorno uređenje Grada Zagreba, Gradskom uredu za mjesnu samoupravu i Vijeću Gradske četvrti Trešnjevka-jug.
Ad. 2. Rekonstrukcija Vrisničke ulice
Članovi Vijeća su primili materijal uz poziv.
Predsjednica uvodno obrazlaže predmetnu točku dnevnog reda te otvara raspravu. U raspravi sudjeluju: Goran Katavić, Jasmina Zuber Majerić i Ankica Kosovec – Krželj.
Nakon rasprave Vijeće jednoglasno donosi 
Z A K LJ U Č A K
o davanju očitovanja o izgradnji nogostupa u Vrisničkoj ulici
1. Vijeće je zaprimilo je dopis Gradskog ureda za prostorno uređenje, izgradnju Grada, graditeljstvo, komunalne poslove i promet, Sektora za ceste vezano uz izgradnju nogostupa u Vrisničkoj ulici.
2. Vijeće traži da se kroz važeće pozitivne propise osigura odgovarajuća infrastruktura tj. sigurno odvijanje pješačkog prometa u neposrednoj blizini osnovne škole kojim se interes zajednice stavlja ispred interesa pojedinca.
3. Vijeće je mišljenja da je od interesa za Grad Zagreb i Republiku Hrvatsku briga o svim pripadnicima društva, a naročito briga o djeci. Slijedom navedenog molimo da se provede postupak izdavanja lokacijske dozvole za rekonstrukciju Vrisničke ulice u svrhu gradnje nogostupa.
4. Ovaj se zaključak dostavlja Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za ceste te Gradskom uredu za mjesnu samoupravu.
Ad. 3. Inicijativa za gradnju street workout parka u Parku Emila Cossetta
Članovi Vijeća su primili materijal uz poziv.
Predsjednica uvodno obrazlaže predmetnu točku dnevnog reda otvara raspravu. U raspravi sudjeluju: Tomislav Branđolica, Ljiljana Suzić, Dominik Gluhinić i Goran Katavić.
Prisutno 17 od 19 članova Vijeća.
	Nakon rasprave Vijeće uz 16 glasova ZA i 1 SUZDRŽANIM donosi

Z A K LJ U Č A K
o inicijativi za gradnju street workout parka u Parku Emila Cossetta
1. Vijeće podržava inicijativu Vijeća Mjesnog odbora Prečko da se omogući nabava sprava za street workout park te da se prvi takav park postavi u Parku Emila Cossetta u sljedećem planskom razdoblju.
2. Traži se od Podružnice Zrinjevac da omogući nabavu, ugradnju i održavanje ovakvih sprava, obzirom da su certificirane i rezultat domaće proizvodnje.
3. Ovaj se zaključak dostavlja Udruzi za kreativni socijalni rad Zagreb, Zagrebačkom holdingu d.o.o., Podružnici Zrinjevac te Gradskom uredu za mjesnu samoupravu.
Ad. 4. Promjena naziva tramvajskog stajališta „Jarun“ po prijedlogu člana Vijeća Mate Vranješevića
Članovi Vijeća su primili materijal uz poziv.
Predsjednica uvodno obrazlaže predmetnu točku dnevnog reda te otvara raspravu. U raspravi sudjeluju: Mato Vranješević, Ankica Kosovec – Krželj, Goran Katavić i Nikola Fabrio.
Nakon rasprave Vijeće uz 16 glasova ZA i 1 PROTIV donosi
Z A K LJ U Č A K
o prijedlogu promjene naziva tramvajskog stajališta „Jarun“
1. Vijeće je raspravljalo je o podnesku člana Vijeća Gradske četvrti Trešnjevka - jug Mate Vranješevića vezano uz promjenu naziva tramvajskog stajališta „Jarun“.
2. Vijeće nije suglasno s prijedlogom da se promjeni naziv tramvajskog stajališta „Jarun“.
3. Ovaj se zaključak dostavlja Gradskom uredu za mjesnu samoupravu.
Ad. 5. Prijedlog nove regulacije prometa
a) Uspostava uzdužnog parkiranja uz istočni rub kolnika u ulici Srednjaci sjeverno od križanja s Ulicom majstora Radonje
Članovi Vijeća su primili materijal uz poziv.
Predsjednica uvodno obrazlaže predmetnu točku dnevnog reda te otvara raspravu. U raspravi sudjeluje Goran Katavić.
Nakon rasprave Vijeće uz 16 glasova ZA i 1 SUZDRŽANIM donosi
Z A K LJ U Č A K
o uspostavi uzdužnog parkiranja u ulici Srednjaci
1. Vijeće zaprimilo je prijedlog Gradskog ureda za prostorno uređenje, izgradnju Grada, graditeljstvo, komunalne poslove i promet vezano za uspostavu uzdužnog parkiranja uz istočni rub kolnika u ulici Srednjaci na dijelu sjeverno od raskrižja sa Ulicom majstora Radonje.
2. Vijeće prihvaća predmetni prijedlog uspostave parkiranja u ulici Srednjaci.
3. Ovaj se zaključak dostavlja Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za promet te Gradskom uredu za mjesnu samoupravu.

b) Dopuna horizontalne i vertikalne signalizacije u Kikićevoj ulici i Ulici Vladimira Filakovca
Članovi Vijeća su primili materijal uz poziv.
Predsjednica uvodno obrazlaže predmetnu točku dnevnog reda te otvara raspravu. U raspravi sudjeluje Goran Katavić.
Nakon rasprave Vijeće uz 16 glasova ZA i 1 SUZDRŽANIM donosi
Z A K LJ U Č A K
o dopuni horizontalne i vertikalne signalizacije u Kikićevoj ulici i Ulici Vladimira Filakovca
1. Vijeće je zaprimilo od Gradskog ureda za prostorno uređenje, izgradnju Grada, graditeljstvo, komunalne poslove i promet prijedlog dopune horizontalne i vertikalne signalizacije u Kikićevoj ulici i Ulici Vladimira Filakovca.
2. Vijeće prihvaća prijedlog dopune horizontalne i vertikalne signalizacije s ciljem poboljšanja prometne situacije u Kikićevoj ulici i Ulici Vladimira Filakovca.
3. Ovaj se zaključak dostavlja Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za promet te Gradskom uredu za mjesnu samoupravu.
c) Ukidanje taxi stajališta zbog formiranja trake za desno skretanje u Ulici Blaža Trogiranina
Članovi Vijeća su primili materijal uz poziv.
Predsjednica uvodno obrazlaže predmetnu točku dnevnog reda te otvara raspravu. U raspravi sudjeluju: Goran Katavić i Jasmina Zuber Majerić.
Prisutno 18 od 19 članova Vijeća.
Nakon rasprave Vijeće uz 14 glasova ZA, 1 PROTIV i 3 SUZDRŽANA donosi
Z A K LJ U Č A K
o ukidanju taxi stajališta u Ulici Blaža Trogiranina
1. Vijeće je zaprimilo od Gradskog ureda za prostorno uređenje, izgradnju Grada, graditeljstvo, komunalne poslove i promet prijedlog ukidanja taxi stajališta u Ulici Blaža Trogiranina uz sjeverni rub kolnika zbog formiranja trake za desno skretanje sa ciljem povećanja protočnosti prometa na raskrižju sa Ulicom Blaža Trogiranina i ulicom Srednjaci.
2. Vijeće prihvaća ukidanje taxi stajališta i formiranja trake za desno skretanje prema predmetnom prijedlogu.
3. Ovaj se zaključak dostavlja Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za promet te Gradskom uredu za mjesnu samoupravu.
d) Prijedlog nove lokacije taxi stajališta
Predsjednica uvodno obrazlaže predmetnu točku dnevnog reda te otvara raspravu.
Bez rasprave Vijeće uz 14 glasova ZA i 4 SUZDRŽANA donosi
Z A K LJ U Č A K
o prijedlogu nove lokacije taxi stajališta
1. Vijeće je raspravljalo je o novoj lokaciji taxi stajališta radi ukidanja postojećeg u Ulici Blaža Trogiranina.
2. Vijeće prihvaća prijedlog Vijeća Mjesnog odbora Horvati – Srednjaci za novu lokaciju u ulici Srednjaci gdje će se obilježiti uzdužno parkiranje uz istočni rub kolnika nasuprot Ulice majstora Radonje - 4 mjesta.
3. Ovaj se zaključak dostavlja Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za promet te Gradskom uredu za mjesnu samoupravu.
Ad 6. Zahtjevi za izmjenu i dopunu Urbanističkog plana uređenja Petrine – Županići
Članovi Vijeća su primili materijal uz poziv.
	Predsjednica uvodno obrazlaže predmetnu točku dnevnog reda te otvara raspravu. 
	Bez rasprave Vijeće uz 12 glasova ZA, 1 PROTIV i 5 SUZDRŽANIH donosi
Z A K LJ U Č A K
o zahtjevima za izradu izmjena i dopuna UPU Petrine - Županići
1. Vijeće je zaprimilo dopis Gradskog ureda za strategijsko planiranje i razvoj Grada vezano uz Odluku o izradi izmjena i dopuna Urbanističkog plana uređenja Petrine-Županići.
2. Vijeće nema zahtjeva za izradu izmjena i dopuna Urbanističkog plana uređenja Petrine - Županići.
3. Ovaj se zaključak dostavlja Gradskom uredu za strategijsko planiranje i razvoj Grada te Gradskom uredu za mjesnu samoupravu.
Ad 7. Inicijativa za izmjenu i dopunu Statuta Grada Zagreba
Članovi Vijeća su primili materijal uz poziv.
Predsjednica uvodno obrazlaže predmetnu točku dnevnog reda te otvara raspravu. U raspravi sudjeluju: Ankica Kosovec – Krželj, Tomislav Branđolica, Goran Katavić i Jasmina Zuber Majerić.
Nakon rasprave Vijeće uz 13 glasova ZA, 1 PROTIV i 4 SUZDRŽANA donosi
Z A K LJ U Č A K
o inicijativi za izmjenu i dopunu Statuta Grada Zagreba
1. Vijeće je zaprimilo dopis Gradskog ureda za mjesnu samoupravu kojim se traži očitovanje o inicijativi Gradskog ureda za strategijsko planiranje i razvoj Grada, Sektora za prostorno i urbanističko planiranje vezano za izmjenu i dopunu članka 86. Statuta Grada Zagreba.
2. Vijeće daje pozitivno mišljenje na predmetnu inicijativu.
3. Ovaj se zaključak dostavlja Gradskom uredu za mjesnu samoupravu.
Ad 8. Mogućnost raspolaganja zemljištem k.č.br. 6138/3 i 6138/4 obje k.o. Vrapče – očitovanje o strategijskom interesu
Članovi Vijeća su primili materijal uz poziv.
Predsjednica uvodno obrazlaže predmetnu točku dnevnog reda te otvara raspravu. U raspravi sudjeluju: Goran Katavić i Dominik Gluhinić.
Prisutno 17 od 19 članova Vijeća.
Nakon rasprave Vijeće sa 5 glasova ZA i 12 SUZDRŽANIH nije prihvatilo prijedlog zaključka kojim se daje očitovanje da Vijeće nema strategijski interes za predmetnim zemljištem.
Ad 9. Zakup zemljišta:
a) dio k.č.br. 5517/1 k.o. Rudeš – Rikardo Martinis
Članovi Vijeća su primili materijal uz poziv.
Predsjednica uvodno obrazlaže predmetnu točku dnevnog reda te otvara raspravu. U raspravi sudjeluju: Goran Katavić, Tomislav Branđolica i Dominik Gluhinić.
Nakon rasprave Vijeće jednoglasno donosi
Z A K LJ U Č A K
o očitovanju o potrebama ili planovima za k.č.br. 5517/1 k.o. Rudeš
1. Vijeće je zaprimilo dopis Gradskog ureda za imovinsko-pravne poslove i imovinu Grada vezano za zakup zemljišta dio k.č.br. 5517/1 k.o. Rudeš po zahtjevu Rikarda Martinisa.
2. Vijeće traži dopunu zahtjeva na način da se navede površina i mikro lokacija dijela zemljišta za koji se traži zakup.
3. Po dostavi dopune i očitovanja Vijeća Mjesnog odbora Gajevo Vijeće će ponovno razmatrati ovaj prijedlog.
4. Ovaj se zaključak dostavlja Gradskom uredu za imovinsko – pravne poslove i imovinu Grada te Gradskom uredu za mjesnu samoupravu.
b) dio k.č.br. 6320/1 k.o. Vrapče - Zdenka Galinec
Članovi Vijeća su primili materijal uz poziv.
Predsjednica uvodno obrazlaže predmetnu točku dnevnog reda te otvara raspravu. U raspravi sudjeluju: Goran Katavić i Dominik Gluhinić.
Nakon rasprave Vijeće uz 9 glasova ZA i 8 SUZDRŽANIH donosi
Z A K LJ U Č A K
o očitovanju o potrebama ili planovima za k.č.br. 6320/1 k.o. Vrapče
1. Vijeće je zaprimilo dopis Gradskog ureda za imovinsko-pravne poslove i imovinu Grada vezano za zakup zemljišta dio k.č.br. 6320/1 k.o. Vrapče po zahtjevu Zdenke Galinec.
2. Vijeće nema potrebe niti planove za predmetnu česticu te se ista može dati u zakup.
3. Ovaj se zaključak dostavlja Gradskom uredu za imovinsko – pravne poslove i imovinu Grada te Gradskom uredu za mjesnu samoupravu.
Ad 10. Zaključak o davanju mišljenja na materijale dostavljene temeljem članka 86. stavak 1. Statuta Grada Zagreba:
a) Ukidanje statusa javnog dobra u općoj uporabi (na 1/3 dijela zemljišta oznake z.k.č.br. 6162/13 k.o. Vrapče Novo, cesta Jarnovićeva, površine 3 m2, upisane u z.k.ul. 6218 k.o. Vrapče Novo kao vlasništvo Grada Zagreba)
Članovi Vijeća su primili materijal uz poziv.
Predsjednica uvodno obrazlaže predmetnu točku dnevnog reda te otvara raspravu.
Bez  rasprave Vijeće uz 13 glasova ZA, 1 PROTIV i 3 SUZDRŽANA donosi

Z A K LJ U Č A K
o Prijedlogu ukidanja statusa javnog dobra u općoj uporabi
1. Vijeće Gradske četvrti Trešnjevka – jug daje pozitivno mišljenje na Prijedlog ukidanja statusa javnog dobra u općoj uporabi (na 1/3 dijela zemljišta oznake z.k.č.br. 6162/13 k.o. Vrapče Novo, cesta Jarnovićeva, površine 3 m2, upisane u z.k.ul. 6218 k.o. Vrapče Novo kao vlasništvo Grada Zagreba). 
2. Ovaj zaključak bit će dostavljen Gradskom uredu za mjesnu samoupravu i Stručnoj 
	službi gradonačelnika.
b) Procjena ugroženosti od požara i tehnološke eksplozije za područje Grada Zagreba
Članovi Vijeća su primili materijal uz poziv.
Predsjednica uvodno obrazlaže predmetnu točku dnevnog reda te otvara raspravu.
Bez  rasprave Vijeće uz 11 glasova ZA i 6 SUZDRŽANIH donosi
Z A K LJ U Č A K
o Prijedlogu procjene ugroženosti od požara i tehnološke 
eksplozije za područje Grada Zagreba
1. Vijeće Gradske četvrti Trešnjevka – jug daje pozitivno mišljenje na Prijedlog procjene ugroženosti od požara i tehnološke eksplozije za područje Grada Zagreba.
2. Ovaj zaključak bit će dostavljen Gradskom uredu za mjesnu samoupravu i Stručnoj 
      službi gradonačelnika.
c) Odluka o agrotehničkim mjerama i mjerama za uređivanje i održavanje poljoprivrednih rudina
Članovi Vijeća su primili materijal uz poziv.
Predsjednica uvodno obrazlaže predmetnu točku dnevnog reda te otvara raspravu.
Bez rasprave Vijeće sa 8 glasova ZA i 9 SUZDRŽANIH nije prihvatilo prijedlog zaključka o davanju pozitivnog mišljenja na predmetni materijal.
d) Odluka o utvrđivanju lokacija za kupanje i trajanja kupališne sezone u 2019.
Članovi Vijeća su primili materijal uz poziv.
Predsjednica uvodno obrazlaže predmetnu točku dnevnog reda te otvara raspravu.
Bez  rasprave Vijeće uz 13 glasova ZA i 4 SUZDRŽANA donosi
Z A K LJ U Č A K
o Prijedlogu odluke o utvrđivanju lokacija za kupanje i 
trajanja kupališne sezone u 2019.
1. Vijeće Gradske četvrti Trešnjevka – jug daje pozitivno mišljenje na Prijedlog odluke o utvrđivanju lokacija za kupanje i trajanja kupališne sezone u 2019..
2. Ovaj zaključak bit će dostavljen Gradskom uredu za mjesnu samoupravu i Stručnoj službi gradonačelnika.
e) Odluka o povjeravanju obavljanja komunalne djelatnosti usluge javnih tržnica na malo na području Grada Zagreba
Članovi Vijeća su primili materijal uz poziv.
Predsjednica uvodno obrazlaže predmetnu točku dnevnog reda te otvara raspravu.
Bez  rasprave Vijeće uz 9 glasova ZA, 1 PROTIV i 7 SUZDRŽANIH donosi
Z A K LJ U Č A K
o Prijedlogu odluke o povjeravanju obavljanja komunalne
djelatnosti usluge javnih tržnica na malo na području Grada
1. Vijeće Gradske četvrti Trešnjevka – jug daje pozitivno mišljenje na Prijedlog odluke o povjeravanju obavljanja komunalne djelatnosti usluge javnih tržnica na malo na području Grada.
2. Ovaj zaključak bit će dostavljen Gradskom uredu za mjesnu samoupravu i Stručnoj službi gradonačelnika.
f) Prihvaćanje Sporazuma o partnerstvu u provedbi projekta „Priprema analiza, studija, projektno-tehničke i ostale potrebne dokumentacije za projekt izgradnje nacionalne dječje bolnice u Zagrebu“ u okviru Poziva za iskaz interesa za dodjelu bespovratnih sredstava iz Prioritetne osi 10 - Tehnička pomoć Operativnog programa „Konkurentnost i kohezija 2014.-2020.“ za sufinanciranje aktivnosti pripreme strateškog projekta, referentna oznaka: KK.10.1.3.02
Članovi Vijeća su primili materijal uz poziv.
Predsjednica uvodno obrazlaže predmetnu točku dnevnog reda te otvara raspravu.
Bez  rasprave Vijeće uz 14 glasova ZA i 3 SUZDRŽANA donosi
Z A K LJ U Č A K
o Prijedlogu prihvaćanja Sporazuma o partnerstvu u provedbi projekta „Priprema analiza, studija, projektno - tehničke i ostale potrebne dokumentacije za projekt izgradnje nacionalne dječje bolnice u Zagrebu“ u okviru Poziva za iskaz interesa za dodjelu bespovratnih sredstava iz Prioritetne osi 10  - Tehnička pomoć Operativnog programa „Konkurentnost i kohezija 2014.-2020.“ za sufinanciranje aktivnosti pripreme strateškog projekta, referentna oznaka: KK.10.1.3.02
1. Vijeće Gradske četvrti Trešnjevka – jug daje pozitivno mišljenje na Prijedlog prihvaćanja Sporazuma o partnerstvu u provedbi projekta „Priprema analiza, studija, projektno - tehničke i ostale potrebne dokumentacije za projekt izgradnje nacionalne dječje bolnice u Zagrebu“ u okviru Poziva za iskaz interesa za dodjelu bespovratnih sredstava iz Prioritetne osi 10 - Tehnička pomoć Operativnog programa „Konkurentnost i kohezija 2014. - 2020.“ za sufinanciranje aktivnosti pripreme strateškog projekta, referentna oznaka: KK.10.1.3.02.
2. Ovaj zaključak bit će dostavljen Gradskom uredu za mjesnu samoupravu i Stručnoj službi gradonačelnika.
g) Prihvaćanje Dodatka Ugovora o nabavi spremnika za odvojeno prikupljanje otpada (Reg.broj. 2019-000604)
Članovi Vijeća su primili materijal uz poziv.
Predsjednica uvodno obrazlaže predmetnu točku dnevnog reda te otvara raspravu.
Bez rasprave Vijeće uz 9 glasova ZA, 2 PROTIV i 6 SUZDRŽANIH donosi
Z A K LJ U Č A K
o Prijedlogu prihvaćanja Dodatka Ugovora o nabavi spremnika za odvojeno prikupljanje otpada (Reg. broj. 2019/000604)
1. Vijeće Gradske četvrti Trešnjevka – jug daje pozitivno mišljenje na Prijedlog prihvaćanja Dodatka Ugovora o nabavi spremnika za odvojeno prikupljanje otpada (Reg. broj. 2019/000604).
2. Ovaj zaključak bit će dostavljen Gradskom uredu za mjesnu samoupravu i Stručnoj službi gradonačelnika.
Ad 11. Bazne stanice i uvođenje 5G tehnologije
Prisutno 11 od 19 članova Vijeća.
Članovi Vijeća su primili materijal elektroničkom poštom.
Predsjednica uvodno obrazlaže predmetnu točku dnevnog reda te predaje riječ Goranu Kataviću. Predsjednica otvara raspravu. U raspravi sudjeluje Ankica Kosovec – Krželj.
Prisutno 10 od 19 članova Vijeća.
Nakon rasprave Vijeće jednoglasno donosi
Z A K LJ U Č A K
o baznim stanicama i 5G tehnologiji
1. Vijeće je raspravljalo je o prijedlogu člana Vijeća Gorana Katavića kojim se traži zaustavljanje puštanja u rad 5G tehnologije u komunikacijskoj mreži.
2. Vijeće se protivi uvođenju 5G tehnologije u Gradskoj četvrti Trešnjevka – jug, Gradu Zagrebu i Republici Hrvatskoj dok se ne istraži utjecaj zračenja na ljudsko zdravlje.
3. Ovaj se zaključak se dostavlja Ministarstvu zdravstva, Hrvatskoj regulatornoj agenciji za mrežne djelatnosti te Gradskom uredu za mjesnu samoupravu.
Ad 12. Pitanja, prijedlozi i obavijesti
Obavijesti i rješenja upravnih tijela koje je Vijeće zaprimilo kao odgovor na vlastiti upit ili upit građana dostavljeni su digitalno.
	Budući da više nitko ne traži riječ, predsjednica zaključuje sjednicu.

Dovršeno u 18:10 sati.

KLASA: 026-02/19-001/196
URBROJ: 251-06-11-15-19-7
Zagreb, 15. travnja 2019.

Zapisnik vodila:
Marijana Hrestak, dipl. ing.

Predsjednica
Vijeća Gradske četvrti
Trešnjevka - jug

Jasmina Zuber Majerić, dipl. ing.

